ਫਾਰਮੇਸੀ
ਫਾਰਮੇਸੀ ਦਵਾਈ ਦੀ ਤਿਆਰੀ ਅਤੇ ਦਵਾਈ ਦੇਣ ਦਾ ਵਿਗਿਆਨ ਹੈ। ਫਾਰਮੇਸੀ ਉਹ ਕਲੀਨਿਕਲ ਹੈਲਥ ਸਾਇੰਸ ਹੈ ਜੋ ਮੈਡੀਕਲ ਵਿਗਿਆਨ ਨੂੰ ਰਸਾਇਣ ਵਿਗਿਆਨ ਨਾਲ ਜੋੜਦੀ ਹੈ। ਇਸਦਾ ਵਿਕਾਸ ਦਵਾਈਆਂ ਦੀ ਖੋਜ, ਉਤਪਾਦਨ, ਨਿਪਟਾਰੇ, ਸੁਰੱਖਿਅਤ ਅਤੇ ਪ੍ਰਭਾਵਸ਼ਾਲੀ ਵਰਤੋਂ ਅਤੇ ਦਵਾਈਆਂ ਦੇ ਨਿਯੰਤਰਣ ‘ਤੇ ਨਿਰਭਰ ਹੈ। ਫਾਰਮੇਸੀ ਵਿੱਚ ਮਹਾਰਤ ਹਾਸਲ ਕਰਨ ਲਈ ਦਵਾਈਆਂ ਦੇ ਉੱਤਮ ਗਿਆਨ, ਉਹਨਾਂ ਦੀ ਕਿਰਿਆ ਦੀ ਵਿਧੀ, ਮਾੜੇ ਪ੍ਰਭਾਵਾਂ, ਪਰਸਪਰ ਪ੍ਰਭਾਵ, ਗਤੀਸ਼ੀਲਤਾ ਅਤੇ ਜ਼ਹਿਰੀਲੇਪਨ ਬਾਰੇ ਜਾਣਨ ਦੀ ਲੋੜ ਹੁੰਦੀ ਹੈ। ਇਸਦੇ ਨਾਲ ਹੀ, ਇਸਦੇ ਇਲਾਜ ਦੇ ਗਿਆਨ ਅਤੇ ਪੈਥੋਲੋਜੀਕਲ ਪ੍ਰਕਿਰਿਆ ਦੀ ਸਮਝ ਦੀ ਲੋੜ ਹੁੰਦੀ ਹੈ। ਫਾਰਮਾਸਿਸਟਾਂ ਦੀਆਂ ਕੁਝ ਵਿਸ਼ੇਸ਼ ਕਿਸਮਾਂ, ਜਿਵੇਂ ਕਿ ਕਲੀਨਿਕਲ ਫਾਰਮਾਸਿਸਟਾਂ ਦੇ ਲਈ, ਹੋਰ ਹੁਨਰਾਂ ਦੀ ਲੋੜ ਹੁੰਦੀ ਹੈ, ਜਿਵੇਂ ਭੌਤਿਕ ਅਤੇ ਪ੍ਰਯੋਗਸ਼ਾਲਾ ਦੇ ਅੰਕੜਿਆਂ ਦੀ ਪ੍ਰਾਪਤੀ ਅਤੇ ਮੁਲਾਂਕਣ ਬਾਰੇ ਗਿਆਨ। ਫਾਰਮੇਸੀ ਅਭਿਆਸ ਦੇ ਦਾਇਰੇ ਵਿੱਚ ਵਧੇਰੇ ਰਵਾਇਤੀ ਭੂਮਿਕਾਵਾਂ ਸ਼ਾਮਲ ਹੁੰਦੀਆਂ ਹਨ ਜਿਵੇਂ ਕਿ ਦਵਾਈਆਂ ਨੂੰ ਮਿਲਾਉਣਾ ਅਤੇ ਉਹਨਾਂ ਦੀ ਪੂਰਤੀ, ਅਤੇ ਇਸ ਵਿੱਚ ਸਿਹਤ ਦੇਖਭਾਲ ਨਾਲ ਸੰਬੰਧਤ ਵਧੇਰੇ ਆਧੁਨਿਕ ਸੇਵਾਵਾਂ ਵੀ ਸ਼ਾਮਲ ਹਨ, ਜਿਨ੍ਹਾਂ ਵਿੱਚ ਕਲੀਨਿਕਲ ਸੇਵਾਵਾਂ, ਸੁਰੱਖਿਆ ਅਤੇ ਪ੍ਰਭਾਵਸ਼ੀਲਤਾ ਲਈ ਦਵਾਈਆਂ ਦੀ ਸਮੀਖਿਆ ਕਰਨਾ, ਅਤੇ ਦਵਾਈਆਂ ਦੀ ਜਾਣਕਾਰੀ ਪ੍ਰਦਾਨ ਕਰਨਾ ਹੈ। ਇਸ ਲਈ, ਫਾਰਮਾਸਿਸਟ, ਡਰੱਗ ਥੈਰੇਪੀ ਦੇ ਮਾਹਿਰ ਹੁੰਦੇ ਹਨ ਅਤੇ ਇਹ ਉਹ ਮੁਢਲੇ ਸਿਹਤ ਜਾਣਕਾਰ ਹੁੰਦੇ ਹਨ ਜੋ ਮਰੀਜ਼ਾਂ ਦੇ ਲਾਭ ਲਈ ਦਵਾਈਆਂ ਦੀ ਵਰਤੋਂ ਨੂੰ ਅਨੁਕੂਲ ਬਣਾਉਂਦੇ ਹਨ।